Extracorporalis irradiatio: nagy csontdefektussal járó tumorresectiót követő biológiai rekonstrukció
Authors: Perlaky Tamás , Kiss János , Szalay Krisztián , Maysam Moghaddam Amin , Ágoston Péter , Szendrői Miklós 
Published: November 2020

Összefoglaló. A malignus csonttumorok sebészi ellátása során
kialakuló szegmentális csontdefektusok pótlása fontos szempont a végtagmegtartó
sebészetben. Felnőttkorban a megoldás rendszerint tumorprotézis beültetése, 10
évesnél fiatalabb gyermekeknél azonban ez nehezen alkalmazható módszer a kis
csontméret és az igen magas várható szövődményarány miatt. A bemutatott,
hazánkban még ritkán alkalmazott beavatkozás, a tumoros csontszegmentum műtét
alatti sugárkezelése, visszaültetése megfelelő rekonstrukciós lehetőség a végtag
funkciójának megtartása mellett, csökkentve a későbbi reoperációk,
protézisrevíziók számát. Célkitűzés: A hazánkban eddig az
ismertetett módon végzett műtétek bemutatása, az eredmények összevetése
nemzetközi irodalmi adatokkal. Módszer: Magyaroszágon eddig 12
alkalommal végeztünk végtagmegtartó műtétet malignus csonttumor miatt 12 évesnél
fiatalabb gyermekeknél, és e műtétek során biológiai rekonstrukciós módszerként
extracorporalis irradiatiót, autograft-reimplantatiót (ECRT, ECI) végeztünk. A
műtétek mindegyike primer malignus csonttumor (Ewing-sarcoma 7 esetben,
osteosarcoma 4 esetben, chondrosarcoma 1 esetben) miatt történt. Betegeink
átlagéletkora 9 (3–12) év volt, az átlagos utánkövetési idő 32,5 (2–73) hónap. A
felmérés során fizikális vizsgálat, valamint minden alkalommal röntgenfelvételek
készítése történt, szükség esetén szövettani mintavétellel, vérelemzéssel vagy
egyéb képalkotással kiegészítve. Eredményeinket nemzetközi irodalmi adatokkal
hasonlítottuk össze. Eredmények: Lokális tumorkiújulást
egyetlen esetben sem észleltünk, másik csontot érintő skip (’ugró’) metastasis
miatt egy alkalommal amputatiót végeztünk. A szövődmények tekintetében
eredményeink megfelelnek a nemzetközi irodalomban leírtaknak. Két esetben
jelentkezett szeptikus szövődmény (16,7%). A resectiós sík radiológiai átépülése
3–9 hónap alatt történt meg az esetek 60%-ában. Álízület, grafttörés, graft
részleges elhalása miatt 3 esetben végeztünk reoperációt, kétszer újabb
allograft felhasználásával, egy esetben pedig tumorprotézis beültetésével.
Betegeink szubjektív véleménye a módszerről pozitív, a legtöbb esetben
megőrizték jó fizikai aktivitásukat, az esetleges reoperációk ellenére
végtagjukat terhelik, akár sporttevékenységet is végeznek.
Következtetések: Vizsgálatunk alapján az extracorporalis
irradiatio hasznos biológiai rekonstrukciós módszer 12 évesnél fiatalabb
gyermekek esetében szegmentális csontdefektusok pótlására tumoros indikációval.
A felmerülő szövődmények aránya alatta marad a hasonló korban beültetett
tumorprotézisek szövődményarányainak, ideális esetben pedig több, további
kiterjesztett műtét elkerülhető vele. Szövődmény esetén a későbbiekben
tumorprotézis-beültetés mint végtagmegtartó vészmegoldás még mindig elvégezhető.
Orv Hetil. 2020; 161(45): 1914–1919.

Summary. Introduction: Reconstruction of massive segmental bone defects
is a crucial point of limb salvage surgeries after malignant bone tumor
resections. Megaendoprostheses implantation is a commonly used method for adult
patients, but hardly usable for children below 12 years old, because of the
small size of the host bone and multiple mechanic complications.
Objective: Extracorporeal irradiation and allograft
reimplantation (ECRT, ECI) are promising methods for these young children for
limb salvage, reducing the number of prostheses revisions, reoperations.
Method: In Hungary, we performed limb salvage surgery for
malignant bone tumor in 12 cases in children under 12 years old, using
extracorporeally irradiated autografts as biological reconstruction. All cases
were primary bone tumors (Ewing’s sarcoma: 7, osteosarcoma: 4, chondrosarcoma:
1). The average age of our patients was 9 (3–12) years, the average follow-up
was 32.5 (2–73) months. At follow-up, we performed physical examination, X-ray,
and other imaging methods if they were necessary. Our results were compared to
international publications. Results: We observed no local
recurrence, but in one case we had to perform above-knee amputation, due to a
skip metastasis in the proximal tibia. The complication rates were similar to
those reported in other papers. Septic complications were treated in two cases
(16.7%). Total union of the resection lines was observed at 3–9 months in 60% of
all cases. Reoperations were performed due to nonunion, or allograft
fracture/partly desorganization in 3 cases, twice with new allograft, and with
prostheses in one case. The subjective opinion of our patients is positive, they
walk with full weightbearing, some of them do even light sporting activities.
Conclusions: We found extracorporeal irradiation a useful
and safe method for children under 12 years old for biological reconstruction
after malignant bone tumor resection. Complication rate stays under the rate of
growing prostheses complications, in optimal cases further radical, and
extensive surgeries may be avoided. In the case of major complications,
megaendoprostheses implantation later on is still an option as salvage procedure
with limb salvage. Orv Hetil. 2020; 161(45): 1914–1919.